
เรื่อง  ผลการสำรวจสภาพปัญหาน้ำเสียในพื้นที่ตำบลชะอวด
………………………………………………………
     ด้วยองค์การบริหารส่วนตำบลชะอวด ได้ดำเนินการสำรวจสภาพน้ำเสียในชุมชน  ซึ่งเป็นน้ำเสียที่ผ่านการใช้ประโยชน์จากกิจกรรมต่าง ๆ   เช่น  น้ำเสียจากครัวเรือน  สถานประกอบการ  โรงพยาบาล  เกษตรกรรม  ซึ่งเจ้าพนักงานท้องถิ่นมีหน้าที่รวบรวมแบบบันทึกหรือรายงานผลการทำงานของระบบบำบัดน้ำเสียของเจ้าของหรือผู้ครอบครองแหล่งกำเนิดมลพิษตามมาตรา  80  แห่งพระราชบัญญัติส่งเสริมและรักษาคุณภาพสิ่งแวดล้อมแห่งชาติ  พ.ศ. 2535  แหล่งกำเนิดมลพิษที่เข้าข่ายต้องดำเนินการตามกฎกระทรวงนี้  คือ  แหล่งกำเนิดมลพิษที่ถูกควบคุมการปล่อยน้ำเสียลงสู่แหล่งน้ำสาธารณะหรือออกสู่สิ่งแวดล้อมนอกเขตที่ตั้งตามมาตรา 69
	องค์การบริหารส่วนตำบลชะอวด  จึงขอรายงานผลการสำรวจข้อมูลสภาพปัญหาน้ำเสียใขพื้นที่   จาการสำรวจพบว่ามีแหล่งกำเนิดมลพิษและน้ำเสียจากแหล่งต่าง ๆ  รายละเอียดปรากฏตาม  แบบสำรวจแนบท้ายประกาศนี้

                                                                (นายบุญฤทธิ์  แคล้วแก้ว)	
                                                        นายกองค์การบริหารส่วนตำบลชะอวด

ที่ นศ 75501/ว 113                                                     ที่ทำการองค์การบริหารส่วนตำบลชะอวด
				        อำเภอชะอวด นศ ๘๐๑๘๐	
	
                                                                1  ธันวาคม  ๒๕64

เรื่อง  ขอความร่วมมือประชาสัมพันธ์
เรียน  กำนัน,ผู้ใหญ่บ้านทุกหมู่บ้าน,สมาชิกสภาองค์การบริหารส่วนตำบลชะอวด
สิ่งที่ส่งมา  สำเนาประกาศองค์การบริหารส่วนตำบลชะอวด จำนวน ๑ ฉบับ
		ด้วย องค์การบริหารส่วนตำบลชะอวดได้รับแจ้งจากอำเภอชะอวด และจังหวัดนครศรีธรรมราช ให้เตรียมการป้องกันการแก้ไขปัญหาไฟป่า และการเผาในที่โล่งแจ้ง ซึ่งก่อให้เกิด PM 2.5  ส่งผลกระทบต่อสุขภาพของประชาชน และ โดยสาเหตุส่วนหนึ่งเกิดจากการจุดไฟเผาในที่โล่งแจ้ง และพื้นที่การเกษตร ไม่ว่าจะเป็นการเผาขยะ เผาเศษใบไม้ การเผาเพื่อเตรียมพื้นที่สำหรับการทำเกษตร และการเผา อื่น ๆ  ที่ก่อให้เกิดกลุ่มควัน ฝุ่นละอองหรือเถ้าถ่าน อันก่อให้เกิดความเดือดร้อนรำคาญแก่ชุมชนและประชาชนทั่วไป  จึงได้มีประกาศองค์การบริหารส่วนตำบลชะอวด เรื่อง มาตรการป้องกันการจุดไฟเผาในที่โล่งแจ้งและพื้นที่การเกษตร เมื่อวันที่ 1  ธันวาคม ๒๕๖4  
               	เพื่อเป็นการป้องกันและลดปัญหา PM 2.5  ข้อร้องเรียนที่เกิดจากการเผาถ่าน การเผาขยะ หรือกิจกรรมการเผาอื่น ๆ  ในที่โล่งแจ้ง ที่อาจก่อให้เกิดผลกระทบต่อชุมชนและประชนในพื้นที่ จึงขอความร่วมมือท่านแจ้งประชาสัมพันธ์ถึงมาตรการป้องกันการจุดไฟเผาในที่โล่งแจ้งและพื้นที่การเกษตร ดังรายละเอียดที่แนบมาพร้อมนี้ 
  จึงเรียนมาเพื่อขอความร่วมมือประชาสัมพันธ์ และขอขอบคุณมา ณ โอกาสนี้

					               ขอแสดงความนับถือ

                                                           
  
                                                                (นายบุญฤทธิ์  แคล้วแก้ว)	
                                                        นายกองค์การบริหารส่วนตำบลชะอวด

